CELEX: 62016TN0010
Language: da
Date: 2016-01-14 00:00:00
Title: Sag T-10/16: Sag anlagt den 14. januar 2016 — GABO:mi mod Kommissionen

29.3.2016   
            
            
               DA
            
            
               Den Europæiske Unions Tidende
            
            
               C 111/28
            
         Sag anlagt den 14. januar 2016 — GABO:mi mod Kommissionen
   (Sag T-10/16)
   (2016/C 111/33)
   Processprog: engelsk
   
      Parter
   
   
      Sagsøger: GABO:mi Gesellschaft für Ablauforganisation:milliarium mbH & Co. KG (München, Tyskland) (ved advokaterne M. Ahlhaus og C. Mayer)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse erklæres ugyldig.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Europa-Kommissionens:
   
               —
            
            
               afgørelse af 2. december 2015 (ref. Ares (2015) 5513293) om FP 7 tilskudsaftaler og skrivelse af 2. december 2015 (ref. Ares (2015) 5513293) om en FP 6 tilskudsaftale vedrørende sagsøgtes afgørelse om at iværksætte inddrivelsen efter revision (RAIA000024) om FP 7 afsluttede tilskudsaftaler og revision (RAIA000027) om FP 6 kontrakter,
            
         
               —
            
            
               afgørelse vedrørende debetnota nr. 3241514917 (ref. Ares (2015) 5513293) med krav om, at sagsøgeren indbetaler i alt 1 770 417,29 EUR senest den 15. januar 2016 til sagsøgtes bankkonto, og
            
         
               —
            
            
               afgørelse vedrørende skrivelse af 16. december 2015 (ref. Ares (2015) 5894346, ref. Ares (2015) 5898040, ref. Ares (2015) 5899627), af 21. december 2015 (BUDG/DGA/C4/DB — 025798.4) og af 14. januar 2016 (BUDG/DGA/C4/DB — 025798.1) om at modregne hver betaling i sagsøgerens angivelige gæld i henhold til debetnota nr. 3241514917 (ref. Ares (2015) 5513293).
            
         Til støtte for søgsmålet har sagsøgeren fremsat fire anbringender.
   
               1.
            
            
               Med det første anbringende anføres det, at de anfægtede afgørelser er ulovlige, fordi alle de krævede omkostninger opfylder kriteriet for støtteberettigelse i artikel II.14.1 i tilskudsaftalen.
            
         
               2.
            
            
               Med det andet anbringende anføres det, at de anfægtede afgørelser ikke opfylder de gældende formelle og proceduremæssige krav og er behæftet med en mangel, idet princippet om god forvaltningsskik er blevet tilsidesat.
            
         
               3.
            
            
               Med det tredje anbringende anføres det, at de anfægtede afgørelser tilsidesætter proportionalitetsprincippet.
            
         
               4.
            
            
               Med det fjerde anbringende anføres det, at pålæggelsen af en konventionalbod i de anfægtede afgørelser ligeledes er ulovlig, idet sagsøgeren ikke har modtaget uberettigede finansielle bidrag.